**Agenda for møde nr. 4 – 2020. Afholdtes d. 22. september kl 19 --> i Frysehuset i St. Ladager**

Deltagere: BM, RiS, HP, AV, DK, SP, KJ, LM (efter 19:30) og IJ (ref; referatet står med kursiv sidst ved de enkelte punkter). Fraværende CRR (med afbud) og EF.

Vi mødtes omkring kl 19, indrettede os i det kolde frysehus, der levede op til sit navn. KJ havde en fin kasse øl med til IJ, som modtog kassen med varm tak. BM lavede kaffe og havde bagt en lækker kage.

1. Godkendelse af referat af sidste møde. *OK*
2. Status på ankesag om direkte udledning af drænvand fra Jorddepot til Køge bugt *- BM – Orientering 2 min. Intet nyt at berette.*
3. Status på ankesag om hegning i natura 2000 område ved Sundsvej *– BM – Orientering 5 min. Intet nyt at berette.*
4. Nyt erhvervsområde i Skensved – biodiversitet på de åbne arealer/græsplæner *– HP: Kontakter Ole Søltoft og henviser bl.a. til bonderøvens meriter på biodiversitetsfronten. –*

Vi glemte på sidste møde nedenstående:

Ud over det nye område mangler vi stadig at rette henvendelse til

Borgerforeninger:

Vi skal have skrevet ud til borgerforeninger, landsbylaug og grundejerforeninger i hele kommunen med store grønne fælles arealer, der normalt holdes ved græsslåning, om hjælp til at etablere urørt natur på plænerne eller dele af disse – til gavn for insekter, sommerfugle mm. for på denne måde at gavne biodiversiteten i kommunen.

Marie Stærke nævnte at Ejby borgerforening er meget forhippet på at gøre noget for naturen, så jeg tror bare at vi skal kontakte dem først.

DN Køge vil gerne tilbyde at forestå henvendelsen og evt. besigtige områderne.

Vi mangler stadig at udarbejde en vejledning til grundejerforeninger? SP har tilbudt at være med til opgaven, men ønsker ikke stå alene med den. Hvem er ellers klar??

Evt. ansvarlig for introduktion i et lokalområde: o Ejby, Borup, Køge, Boholte, Herfølge???

*SP og IJ udarbejder et udspil om biodiversitetsfremmende forvaltning af grønne arealer, der pt henligger som grønne græsørkner. Udspillet rundsendes, hvorefter det tilpasses og SP & IJ drøfter det med Ejby Borgerforening, der har ytret sig positivt om biodiversitetssagen. DK kontakter Ringens bestyrelse om insektvenlige tiltag.*

1. Naturens forkæmpere, oplæg til Naturrådsmødet, samt indlæg til pressen vedr. opråb til politikerne – *Orientering BM ca. 10 min. DN Køge og DOF har lavet et udspil til dagsorden for førstkommende Naturrådsmøde. Kunne ikke på lystfiskerbidrag – Dengkel er pst væk. Vi jublede over budgetforliget, og IJ laver et læserbrev i positive toner. BM udfærdiger en prioriteret sagsliste, så vi kan sikre kontinuitet og effektiv opfølgning.*
2. Input fra Vandrådsmødet afholdt d. 8.9.2020 Se vedl. bilag *Orientering 10 min RiS. 7,3 mio kr afsat til vandløbsindsatser som slyngning, gydegrus mm på 56 km åstrækninger. Køge å, Skensved å, Sølvbækken, Ejby Møllebæk, Egerisbækken omtaltes. RiS deltager 29/9 i møde om Sølvbækken.*
3. Resultat af Affaldsindsamlingen 19. Sept. – *LM/SP. Orientering ca. 5 min. LM og SP havde organiseret 12 (i 2019: 32) indsamlinger i Køge området, hvoraf mange var en stor succes. Størst var RiS’ indsamling, der havde samlet 43 deltagere (!) og var blevet lidt af en folkefest. I Ladager var vi færre, men velmenende deltagere. Snapperne ligger nu i Frysehuset, Ladagervej 5. LM og SP indvilgede i også at stå for affaldsindsamlingerne 2021 sammen med DK. LM har udsendt en fin pressemeddelelse. om forløber. Statistik ikke mulig, for store udsving fra år til år. Indtrykket var dog: Lidt mindre affald i år end sidste år.*
4. Jordpåfyldning/niveauregulering – aktuelt 2 sager. Hvad gør/kan vi gøre vi lokalt? *Diskussion 10 min. Vi enedes om, at der er tale om en kedelig udvikling, der gradvist afkobler landskabets oprindelige topografi fra Weichsel istidens slutning og omskaber det til en planeret dyrkningszone. KJ vil skaffe aktindsigt i sagen på Dalbyvej 63. IJ undersøger DN’s politik på området: Har talt med Annette Eigaard, som sender politikken og et supplerende notat, hun har lavet. Vi kan så sammenholde, hvad der er sket i forhold til hensigten fra DN’s side. Forvaltningen i kommunen må så forklare sig, hvis der blot gives rygmarvstilladelser.*
5. Sag på Podio hvor der ansøges om dispensation for overskridelse af skovbeskyttelseslinjen. Bør vi reagere af principielle årsager eller?? *Diskussion 10 min. I en konkrete sag (COOP, et skur) er der ingen grund til anke. Men vi vil følge sagerne løbende.*
6. Årsmøde – 22. oktober i Kulturhuset Strandvejen Køge. Der er ikke fremviserudstyr i Kulturhuset. Er der nogen der ved hvor vi kan låne? *IJ udlåner sin projektor og kontakter Henrik Bringsøe om sagen.*
7. Kort ref. Af Regionstræf 5.9.2020 Marielyst. *Vellykket møde, referat på Podio.*

Herunder forslag *fra KJ* om ide til medlemshvervning på Køge torv evt. annoncering.  *Diskussion 10-15 min. KJ foreslog opstilling af hvervningsbod på torvet på et passende tidspunkt. Vi kan låne og opsætte boden selv. Vi enedes om at fortsætte deltagelse med bod med materialer fra DN’s sekretariat, inkl. de berømte dyr: Ulv, vindsvin mm. til andre store torvearrangementer.*

1. Evt.
   1. *Rep mødet: Deltagere: BM, RiS, SP (?)*
   2. *Assendrup gadekær: Planmæssig fremdrift*
   3. *KJ havde kontaktet Bent Ramsnæs uden større held.*
   4. *DK var blevet insekthoteldirektør ved Den gule Dør efter kursus i Vordingborg. DK vil gerne arbejde med insekter.*
   5. *Næste møde: Aftales ved årsmødet, når vi kender bestyrelsens ny sammensætning. Frysehuset benyttes ikke fremover.*

Værsåartig, gode økovenner! Venlig hilsen IJ (ref), 24 sep 2020